# Rostov Don

Rostov Don (errusieraz: Росто́в-на-Дону́, translit.: Rostov-na-Donu) Errusiako hiria eta portua da, erresumaren hego-mendebaldean dagoen Rostov oblasteko hiriburua. Don ibaiaren bokalean kokatzen da, Azov itsasoaren ertzean. 2010ean 1.089.261 biztanle zituen.

## Historia

1749. urtean sortu zuten hiria eta 12 urte geroago gaztelua eraiki zuten. Gazteluaren inguruan garatu zen hiria eta XIX. mendean garrantzi handia lortu zuen Errusiako barnealderako merkataritza jarduerarako zituen komunikabide erraztasunei esker (Don ibaiaren bidezko garraioa). 1952. urtean zabaldu ziren Volga eta Don ibaien arteko ubidea eta Azov itsasorakoa. 1917. urtean sortutako unibertsitatea dago bertan.

## Klima

Datu klimatikoak (Rostov Don) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 15.0 | 19.8 | 26.0 | 33.6 | 35.6 | 38.4 | 39.6 | 40.1 | 38.1 | 31.0 | 23.1 | 18.5 | 40.1 |
| Batez besteko tenperatura maximoa (°C) | -0.1 | 0.7 | 6.9 | 16.1 | 22.3 | 26.6 | 29.2 | 28.8 | 22.6 | 15.0 | 6.3 | 1.2 | 14.6 |
| Batez besteko tenperatura (ºC) | -2.9 | -3.1 | 2.2 | 10.6 | 16.8 | 20.9 | 23.3 | 22.6 | 16.7 | 10.0 | 2.9 | -1.7 | 9.9 |
| Batez besteko tenperatura minimoa (°C) | -5.3 | -5.6 | -0.9 | 6.1 | 11.4 | 15.8 | 18.0 | 16.9 | 11.8 | 6.2 | 0.3 | -4.0 | 5.9 |
| Erregistraturiko tenperatura minimoa (°C) | -31.9 | -30.9 | -28.1 | -10.4 | -4.3 | -0.1 | 7.6 | 2.6 | -4.6 | -10.4 | -25.1 | -28.5 | -31.9 |
| Pilatutako prezipitazioa (mm) | 59 | 53 | 51 | 47 | 56 | 70 | 53 | 44 | 49 | 39 | 53 | 69 | 643 |
| Prezipitazio egunak (≥ ) | 4 | 5 | 7 | 12 | 11 | 9 | 10 | 8 | 9 | 9 | 12 | 10 | 106 |
| Eguzki orduak | 65.1 | 84.1 | 127.1 | 189.0 | 263.5 | 285.0 | 313.1 | 294.5 | 240.0 | 158.1 | 63.0 | 37.2 | 2119.7 |
| Iturria: ||||||||||||||

## Ekonomia

1952. urtean eraikitako Volga-Don ibaien arteko ubideari esker jarduera handiko portu bihurtu da hiria (Errusia erdialdearen eta iparraldearen arteko merkataritzarako komunikabidea). Industria (nekazaritza jarduerarako makineria, burdinbide gaiak, ontziolak, kimika industria, petrolio findegiak, janari industria, metalurgia, tabakogintza) da ekonomia jarduera nagusia. Aireportua, burdinbide eta errepidegune garrantzitsuak ditu.

## Herri eta hiri senidetuak

Rostov Don ondorengo herri eta hiriekin senidetuta dago:
| Glasgow (Erresuma Batua)  Dortmund (Alemania)  Gera (Alemania)  Pleven (Bulgaria)  Le Mans (Frantzia)  Mobile (AEB)  Erevan (Armenia) (2005)  Homel (Bielorrusia) | Kajaani (Finlandia)  Cheongju (Hego Korea)  Volos (Grezia)  Antalya (Turkia)  Toronto (Kanada)  Donetsk (Ukraina)  Odessa (Ukraina)  Luhansk (Ukraina) |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 157. araua - Europako hiriak. Euskaltzaindia (Noiz kontsultatua: 2011-3-29).
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ http://pogoda.ru.net/climate/34730.htm Pogoda.ru webgunea
* ↑ (Ingelesez) Yerevan Municipality Official Website. (Noiz kontsultatua: 2018-08-24).

## Kanpo estekak

* (Errusieraz) Udalaren webgunea.
* Datuak: Q908
* Multimedia: Rostov-on-Don / Q908